“เศรษฐกิจใหม่” ร่อนหนังสือแยกทางฝ่ายค้าน ขอทำงานอิสระตามแนวทางพรรค
“เศรษฐกิจใหม่” ยื่นหนังสือถึงหัวหน้าพรรคเพื่อไทย ขอถอนตัวจากพรรคร่วมฝ่ายค้าน อ้างอยากทำงานอิสระตามแนวทางพรรค
“เศรษฐกิจใหม่” ยื่นหนังสือถึงหัวหน้าพรรคเพื่อไทย ขอถอนตัวจากพรรคร่วมฝ่ายค้าน อ้างอยากทำงานอิสระตามแนวทางพรรค
31 ม.ค. 2563

ผู้สื่อข่าวรายงานว่า นายสุภดิช อากาศฤกษ์ รักษาการหัวหน้าพรรคเศรษฐกิจใหม่ (ศม.) ได้ส่งหนังสือถึงนายสมพงษ์ อมรวิวัฒน์ หัวหน้าพรรคเพื่อไทย ในฐานะผู้นำฝ่ายค้านในสภาผู้แทนราษฎร แจ้งขอถอนจากพรรคร่วมฝ่ายค้าน เพื่อทำงานเป็นอิสระตามแนวทางของพรรคฯ
โดยเนื้อหาในหนังสือฉบับดังกล่าว ระบุว่า เนื่องด้วยการประชุมกรรมการบริหารพรรคเศรษฐกิจใหม่ เมื่อวันที่ 30 มกราคม 2563 มีมติในที่ประชุมให้พรรคเศรษฐกิจใหม่ดำเนินกิจกรรมทางการเมือง โดยถอนตัวจากพรรคร่วมฝ่ายค้านเพื่อทำงานเป็นอิสระตามแนวทางของพรรค
ดังนั้นจึงขอแจ้งผลมติดังกล่าว ให้ผู้นำฝ่ายค้านในสภาผู้แทนราษฎรเพื่อโปรดทราบ พร้อมลงชื่อ สุภดิช อากาศฤกษ์ รักษาการหัวหน้าพรรคเศรษฐกิจใหม่